text: Nej til togbro?
  20 januar 2015 kl. 13.53
  Den planlagte tog-bro over Vejlefjord bliver måske ikke til noget alligevel. Dansk Folkeparti sætter spørgsmålstegn ved projektet.
  Det siger Dansk Folkepartis trafikordfører Kim Christiansen nu til TV SYD.
  Dansk Folkeparti er ellers et af de partier, der står bag forliget om Togfonden.
  Forbedringen af togtrafikken skulle bl.a. finansieres af indtægter fra olieudvindingen i Nordsøen, men lige nu mangler der 18-19 mia. kr. på grund af de faldende oliepriser.
  Kim Christiansen siger, at de 4.4 mia. kr., som broen koster, kan spares væk, hvis der ikke kommer penge nok i togfondens kasse.
  